Cesc Fàbregas

**Francesc** "**Cesc**" **Fàbregas Soler** (rođen 4. maja 1987) jest španski nogometni trener te nekadašnji profesionalni nogometaš koji je igrao na poziciji centralnog veznog igrača. Trenutno je pomočni trener italijanskog kluba Como.

## Klupska karijera 
### Početak karijere i Arsenal 
Karijeru je započeo u Barceloni, ali  Arsenal ga je pratio i doveo u svoje redove u julu 2003. Nije se mnogo naigrao u prvoj sezoni u Londonu, no zbog nekolicine ozljeda ključnih veznih igrača u sezoni 2004/05 počeo je dobivati više prilika pa je kasnije i osigurao mjesto u veznom redu uz Gilberta Silvu. Dok je Gilberto više defenzivno orijentiran, Fàbregasova primarna funkcija je playmaker.

U međunarodnom nogometu, predstavljao je špansku selekciju do 17 godina na FIFA Under-17 Svjetskom prvenstvu 2003. Kao rezultat dobrih partija koje je pružao u klubu, pozvan je u seniorsku selekciju Španije za SP 2006., gdje je i zaigrao. 2006. obvezao se na dugogodišnju vjernost Arsenalu potpisivanjem ugovora na 8 godina.

Kao 16-godišnjak nije ni pomišljao o prvoj ekipi, već se je koncentrirao na treninge i učenje engleskog jezika. Nedugo zatim doživio je debi u ekipi Arsenala, 23. oktobra 2003. u Liga Kupu protiv Rotherhama. Tako je postao najmlađi igrač koji je ikad zaigrao u prvoj ekipi Arsenala, sa 16 godina i 177 dana. Kasnije je postao i najmlađi strijelac u Arsenalovoj historiji, zabivši gol u 5–1 pobjedi protiv Wolverhamptona (Liga Kup).

Iako je Arsenal osvojio naslov u sezoni 2003/04, Fàbregasu nije data medalja jer nijednom nije zaigrao u prvenstvenoj utakmici. U sezoni 2004/05 počeo je dobivati više prilika. Prvu utakmicu u sezoni odigrao je protiv Manchester Uniteda u Community Shieldu. Kasnije je, zbog ozljede Patricka Vieire, odigrao 4 prvenstvene utakmice zaredom. Golom u pobjedi 3–0 nad Blackburnom, postao je najmlađi strijelac u Arsenalovoj historiji u Premiershipu. S kasnijim ozljedama Edua i Gilberta Silve, dobivao je sve više i više prilika. Sezonu je zaključio osvajanjem FA Kupa na jedanaesterce protiv Manchester Uniteda, kada je utakmicu započeo u prvih 11.

Nakon odlaska kapetana Patricka Vieire u Juventus, Fàbregas je regularno igrao u veznom redu, zajedno sa Gilbertom Silvom. Naslijedivši broj 4 od Vieire, odigrao je 49 utakmica u svim takmičenjima tokom sezone 2005/06. Izgradio je svoj stil igre, i dokazao suprotno svima koji su sumnjali u njega da neće moći popuniti prazninu koja je nastala odlaskom kapetana Patricka Vieire.

Sve je još više impresionirao svojim partijama protiv Real Madrida i Juventusa. Prvo je zabio, a zatim i asistirao Thierryju Henryju za drugi gol. Zaigrao je i u finalu protiv bivšeg kluba Barcelone gdje je Arsenal doživio poraz 2:1, te tako završio sezonu 2005/06 bez trofeja.

U septembru 2006. Arsenal mu je ponudio novi osmogodišnji ugovor, koji je potpisao 19. oktobra iste godine. Iako je ugovor bio neuobičajeno dug, Fàbregas je naveo Arsenalov stil igre i trenera Wengera kao glavne razloge za potpisivanje novog ugovora.

2006. bio je izabran u UEFA Team of the Year, a kasnije i igračem mjeseca u Premiershipu za januar 2007.

Pored toga, bio je i nominiran za PFA Players' Player of the Year i PFA Young Player of the Year.

U konačnici (juni 2007) je izabran za Arsenalovog igrača sezone, prikupivši 60% glasova.

### Barcelona 
Dana 15. augusta 2011, Fàbregas je postao novi igrač Barcelone. Odštetna klauzula je iznosila 34 miliona eura + 6 miliona eura (u ratama).

Fàbregas nosi dres sa brojem 4, koji je nosio u Arsenalu, a u Barceloni je nosio taj isti broj legendarni Pep Guardiola.

### Chelsea 
Dana 12. juna 2014, Fàbregas je potpisao petogodišnji ugovor sa Chelseajem, a oštetna klauzula koju je Chelsea platio Barceloni je 33 miliona eura.

## Nastupi za reprezentaciju 
### Golovi za reprezentaciju 
## Uspjesi 
### Klub 
#### Arsenal 
* FA kup: 2004/05
* FA Community Shield: 2004
* UEFA Liga prvaka: 2. mjesto 2005/06

#### Barcelona 
* La Liga: 2012/13
* Kup kralja: 2011/12
* Španski superkup: 2011, 2013
* UEFA Superkup: 2011
* FIFA Svjetsko klupsko prvenstvo: 2011

#### Chelsea 
* Premijer Liga: 2014/15
* Engleski Liga kup: 2014/15

### Reprezentacija 
#### Španija 
* Svjetsko prvenstvo: 2010
* Evropsko prvenstvo: 2008, 2012

### Individualno 
* Nagrada "Bravo": 2006.
* Nagrada "Zlatni dječak": 2006.
* UEFA Tim godine (2): 2006, 2008.
* Igrač mjeseca Premier Lige (2): januar 2007, septembar 2007.
* PFA Mladi igrač godine: 2007/08.
* PFA Tim godine u Premier Ligi (2): 2007/08, 2009/10.
* Najbolji asistent Premier Lige (2): 2007/08, 2014/15.
* Najbolji tim Evropskog prvenstva (2): 2008, 2012.

## Reference 
## Vanjski linkovi 
* Službeni sajt
* 
* Cesc Fàbregas na UEFA.com
* Cesc Fàbregas  na FIFA.com

Kategorija:Rođeni 1987.
Kategorija:Živi ljudi
Kategorija:Biografije, Maresme
Kategorija:Španski nogometaši
Kategorija:Španski nogometni treneri
Kategorija:Nogometaši Arsenala
Kategorija:Nogometaši Chelseaja
Kategorija:Nogometaši Barcelone
Kategorija:Nogometaši Coma
Kategorija:Nogometaši AS Monaca
Kategorija:Igrači na Svjetskom prvenstvu u nogometu 2006.
Kategorija:Igrači na Evropskom prvenstvu u nogometu 2008.
Kategorija:Igrači na FIFA Kupu konfederacija 2009.
Kategorija:Igrači na Svjetskom prvenstvu u nogometu 2010.
Kategorija:Igrači na Evropskom prvenstvu u nogometu 2012.
Kategorija:Igrači na FIFA Kupu konfederacija 2013.
Kategorija:Igrači na Svjetskom prvenstvu u nogometu 2014.
Kategorija:Igrači na Evropskom prvenstvu u nogometu 2016.
Kategorija:Dobitnici Nagrade "Bravo"